KU tlakuka ka timali ta tibloko i yinwe ya tindlela to kuma ku hunguteriwa mali. Xikombiso, loko eka bloko yo sungula ya 6 000 wa tilitara hi ntsengo wa RO/kl kutani vatirhi hinkwavo lava tirhisaka mati lama nga ehansi ka mpimo lowu va ta kuma mati hi ntsengo wa noto. Ndlela leyi yi nga hlamuseriwa tani hi mati ya mahala eka hinkwavo tani leswi vatirhisi vanwana na vanwana va nga ta kuma bloko yo sungula hi ntsengo wa noto. Ndlela leyi yi tirha ntsena loko kuri na vatirhisi vo tala lava kumaka muholo wa le henhla eka ntsengo wa bloko lava tirhisaka mati yo tala va tlhela va hakela ku tlula ntsengo wa lama va ma tirhiseke. Mintsengo leyi ya le henhla yi hakelela 6 000 wa tilitara ta mahala ta mati (na 6 000 wa tilitara ta mati eka lava pfumalaka). Ndlela leyi yi lava leswaku vatirhisi lava tirhisaka ehansi ka 6 000 wa tilitara va nga hakeleli mali leyi nga vekiwa. Ku engetela eka ndlela leyi hi leswaku yi nga tirhisiwa ku seketela ku tirhisiwa ka mati?